Diari Oficial de la Generalitat Valenciana


Sumari del DOGV 8925, del 14-10-2020 (2020/8310)

Informació pública de l'aprovació definitiva del programa d'actuació aïllada de l'illa 7B del sector Sanxo Llop.
----------------------------------------------------------------------------------------------------------------

### Dades del document

Número de DOGV
:   8925

Data del DOGV
:   14-10-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/8310


Data del document
:   01-10-2020

Organisme emissor
:   Ajuntament de Gandia

Tipus de document
:   Anunci

Descriptors 

:   * Gandia
    * pla d'urbanisme
    * administració local

Informació pública de l'aprovació definitiva del programa d'actuació aïllada de l'illa 7B del sector Sanxo Llop. [2020/8310]  
El Ple de l'Ajuntament, en sessió de 21 de setembre de 2020 ha adoptat l'acord següent:  
2. Programa d'actuació aïllada illa 7B del sector Sanxo Llop. Aprovació definitiva del programa (Exp. 20737/2020)  
Per la secretària general del Ple es dona compte del dictamen emès per la Comissió del Ple de Gestió del Territori, Urbanisme i Serveis Bàsics, en sessió celebrada el 10 de setembre de 2020, que és literalment:  
«Es dona compte de la proposta presentada pel regidor d'Urbanisme, de data 17 d'agost de 2020, en relació amb l'assumpte de referència i del tenor literal següent:  
  
Antecedents  
1. L'objecte del Programa d'actuació aïllada (PAA) és finalitzar la urbanització dels carrers que envolten l'illa 7B de manera que la parcel·la 37 puga assolir la condició de solar, a l'empara de la normativa del sector Sanxo Llop, aprovada per la 33a. Modificació puntual de l'ordenació estructural del Pla General, Hospital Comarcal i àrea de repartiment sector Sanxo Llop, i la 1a. Modificació del Pla Parcial Sanxo Llop, publicada en el Butlletí Oficial de la Província de València, BOP núm. 204 i 215, de 27.08.2008 i 9/09//2008.  
2. La Junta de Govern de la Ciutat de Gandia, en sessió celebrada el 14 d'abril de 2020, admet els documents que integren el Programa d'Actuació Aïllada (PAA), illa 7B del sector Sanxo Llop, presentats per la mercantil Verniprens, SA, amb CIF G51937658, i domicili a l'autovia CV-60 Oliva-L'Olleria, eixides 26 i 25B, de 46894 Lloc Nou de Sant Jeroni, compost per:  
- Alternativa tècnica integrada per Memòria i Projecte d'urbanització  
- Proposició jurídic-econòmica, que inclou Proposta de Conveni urbanístic i Estudi de viabilitat i sostenibilitat econòmica  
3. Amb data 21 d'abril de 2020, registre d'entrada 4001, Verniprens, SA, presenta còpia de l'aval constituït a favor de l'Ajuntament de Gandia, per import de 471.807,14 euros, quantitat que representa el 100 % de la quantitat pendent del compte de liquidació provisional del sector Sanxo Llop.  
4. El Ple de l'Ajuntament, en sessió ordinària celebrada el 5 de maig de 2020, acorda la gestió directa pels propietaris del Programa d'Actuació Aïllada illa 37 del sector Sanxo Llop, i sotmetre els documents que integren el Programa d'Actuació Aïllada a informació pública per termini de 45 dies, exclusivament a l'efecte d'al·legacions, advertint-se que no cap la presentació d'Alternatives Tècniques ni Proposicions Jurídic-Econòmiques en competència, per mitjà d'anuncis publicats en el diari Las Provincias (14.05.2020), en el Diari Oficial de la Generalitat Valenciana DOGV núm. 8810 de 13.05.2020, en el tauler d'anuncis de la web (del 8/05 al 03.08.2020), i notificació individualitzada a l'interessat.  
5. Ateses les circumstàncies especials derivades del Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada pel COVID-19, el còmput de la informació pública s'inicia l'01.06.2020, de conformitat amb l'article 9 del Reial decret 537/2020, de 22 de maig, pel qual es prorroga l'estat d'alarma declarat pel Reial decret 463/2020.  
  
6. Així mateix, s'ha notificat i traslladat a les companyies subministradores de serveis urbanístics i departaments municipals segons el detall següent:  
De les consultes realitzades únicament ha respost Nedgia Cegas, SA, qui manifesta que les distàncies mínimes entre les canalitzacions de gas i altres serveis soterrats s'han d'ajustar al que disposa el Reial decret 919/2006, de 28 de juliol, pel qual s'aprova el Reglament Tècnic de Distribució i Utilització de Combustibles Gasosos i a la instrucció tècnica complementària ICG 01, normes UNE 60167 i 60076, i remet a la plataforma www.inkolan.com per a obtenir informació gràfica i condicionants tècnics a tenir en compte.  
7. Durant el tràmit d'informació pública no s'ha rebut cap al·legació.  
8. De conformitat amb l'article 235 de la Llei 9/2017, de 8 de novembre, de Contractes del Sector Públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014, el cap de Servei de Coordinació i Supervisió de Projectes informa que atès el pressupost base de licitació (216.251,17 ?) no és necessari l'informe de supervisió del projecte d'urbanització.  
9. Amb data 7 d'agost de 2020, els tècnics municipals de l'Àrea d'urbanisme informen que es pot instar l'aprovació definitiva del Programa.  
  
Fonaments jurídics  
- De conformitat amb l'article 108 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP), els programes d'actuació tindran per objecte:  
a) Ordenar el procés de gestió urbanística  
b) Regular les relacions entre propietaris, urbanitzador i administració  
c) Determinar els drets i obligacions dels afectats, amb la delimitació del seu contingut econòmic  
d) Planificar la cronologia i etapes per al desenvolupament de les obres i actuacions reparcel·latòries  
e) Delimitar o redelimitar unitats d'execució...  
  
I segons l'article 109.4: Els programes d'actuació poden tenir per objecte actuacions aïllades... i es regiran pel que disposa el capítol V del Títol II del Llibre II de la LOTUP, que regula tant la iniciativa per al seu desenvolupament com el seu contingut documental, les formes de gestió i el procediment per a la seua aprovació, i en allò no previst, pel règim establert per als programes d'actuació integrada.  
- Quant a la forma de gestió, els terrenys inclosos a l'àmbit són d'un únic propietari, a excepció de la zona verda situada front la façana principal i els trams viaris laterals que són propietat de l'Ajuntament com a dotacional, per la qual cosa per assimilació amb el que preveu l'art. 113.2 de la LOTUP, que estableix que: «La gestió urbanística d'un programa d'actuació integrada podrà ser assignada per l'administració actuant als propietaris del sòl de l'àmbit de l'actuació» es considera convenient atribuir a la mercantil Verniprens, SA, la gestió d'aquest programa.  
- La tramitació del programa s'ha ajustat al que disposa l'article 57 de la LOTUP, procediment per a la tramitació dels plans (i programes) no subjectes al procediment ordinari d'avaluació ambiental i territorial estratègica.  
Sobre la base dels fets i fonaments jurídics exposats, s'eleva a la consideració de la Comissió del Ple de Gestió del Territori, Urbanisme i Serveis Bàsics la següent proposta d'acord:  
  
Primer  
Aprovar, sense modificacions, el Programa d'Actuació Aïllada illa 7B del sector Sanxo LLop, presentat per la mercantil Verniprens, SA, mitjançant el sistema de gestió per propietari únic i excepció licitatòria, tot allò a l'empara del que preveu l- art. 114.1 LOTUP, compost per:  
  
- Alternativa tècnica integrada per Memòria i Projecte d'urbanització  
- Proposició jurídic-econòmica, que inclou Proposta de Conveni urbanístic i Estudi de viabilitat i sostenibilitat econòmica  
  
Segon  
Inscriure aquest Programa en el Registre de Programes Municipal, creat per Acord de la Junta de Govern de la Ciutat de Gandia de 3 de juliol de 2017, mitjançant l'emplenament del model de fitxa establert en el referit Acord.  
  
Tercer  
Inscriure el Programa d'Actuació Aïllada (PAA) illa 7B Sanxo Llop presentat per la mercantil Verniprens, SA, en el Registre de Programes d'actuació de l'Ajuntament de Gandia amb el contingut [...].  
  
  
Quart  
D'acord amb el que estableixen l'article 127.3 i l'article 170.2 de la LOTUP, ordenar la publicació de l'aprovació d'aquest Programa en el Diari Oficial de la Generalitat Valenciana, requisit indispensable per a la seua entrada en vigor, una vegada efectuada la inscripció en el Registre Municipal de Programes.  
  
Cinqué  
Requerir l'agent urbanitzador, Verniprens, SA, perquè presente en la Tresoreria Municipal original de l'aval constituït, diligenciat notarialment i aporte Carta de pagamaent del referit dipòsit al departament d'Urbanisme.  
  
Sisé  
Complimentat el tràmit anterior, emplaçar-lo per a la signatura del conveni aprovat [...].  
  
Seté  
Sol·licitar al promotor de l'actuació que aporte les autoritzacions pertinents derivades de les disposicions de la Llei 4/1998, d'11 de juny, de la Generalitat, del Patrimoni Cultural Valencià, atès que part de l'àmbit de l'actuació es troba dins d'una àrea de protecció arqueològica.  
  
  
Huité  
Tot i que el projecte d'urbanització serà executat per part de l'adjudicatària del Programa en el marc de l'excepció licitatòria de l'art. 114.2 LOTUP, per part de l'Ajuntament de Gandia es designarà com a tècnic competent per a realitzar les funcions de supervisió i control de les obres d'urbanització a realitzar al cap de Servei d'Infraestructures i Planificació Urbanística, Josep Blasco Pla.  
  
Nové  
Facultar, tan àmpliament com procedisca en dret, el regidor delegat d'Urbanisme per a dictar quantes resolucions i realitzar quantes actuacions, tant d'índole jurídica com material, resulten necessàries per a la plena efectivitat i execució d'aquest acord.  
  
Desé  
Donar trasllat d'aquests acords als Serveis econòmics i al Servei de Contractació de l'Ajuntament als efectes oportuns.  
  
Onzé  
Notificar aquest Acord a la mercantil Verniprens, SA, com a propietària dels terrenys afectats i com a promotora de l'actuació, significant-los que contra aquest acte administratiu que és definitiu en la via administrativa, es pot interposar:  
a) Recurs de reposició, amb caràcter potestatiu, davant del Ple, de conformitat amb l'art. 123 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes, comptat des del dia de la notificació.  
b) Recurs contenciós administratiu, de conformitat amb el que disposa l'art. 25.1 de la Llei 29/1998, de 13 de juliol, reguladora de la jurisdicció contenciosa administrativa, directament, davant del Jutjat Contenciós Administratiu de la província de València que, per torn de repartiment, li corresponga. El termini per a interposar el recurs és: a) de dos mesos comptats des de la notificació d'aquest acte, si no s'ha interposat el recurs de reposició potestatiu; b) de dos mesos, comptats des del dia en què es notifique la resolució expressa del recurs de reposició; o c) de dos mesos, comptats a partir del transcurs d'un mes des de la interposició del recurs de reposició sense haver-se notificat resolució expressa d'aquest.  
c) Qualsevol altre recurs o acció, que sense perjudici dels indicats, els interessats consideren procedents.»  
La fitxa del Registre Municipal d'Actuacions i el text del Conveni es pot consultar en la pàgina web municipal,  
https://www.gandia.es/aytg/web\_php/index.php'contenido=descripcion&id\_boto=628&contenido=descripcion&id\_boto=628  
De conformitat amb l'article 170 de la LOTUP, s'ha inscrit el PAA illa 7B Sanxo Llop en el Registre Municipal de Programes d'Actuacions Urbanístiques amb el número 002 d'ordre.  
  
Gandia, 1 d'octubre de 2020.- El titular accidental de l'òrgan de suport a la JGCG (Decret núm. 3174, de 28.05.2018): Francisco Rius Mestre.